**Predbežná informácia**

**(podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov)**

**1. Pripravovaný právny predpis:**

Návrh opatrenia Ministerstva financií Slovenskej republiky č. MF/005720/2025-74, ktorým sa mení a dopĺňa opatrenie Ministerstva financií Slovenskej republiky č. MF/25918/2011-74, ktorým sa ustanovuje rozsah, spôsob, miesto a termíny ukladania výkazu vybraných údajov z individuálnej účtovnej závierky pre účtovné jednotky, ktorými sú poisťovne, pobočky zahraničnej poisťovne, zaisťovne, pobočky zahraničnej zaisťovne, Slovenská kancelária poisťovateľov a Exportno-importná banka Slovenskej republiky v znení neskorších predpisov

**2. Základné ciele právnej úpravy**

Cieľom návrhu je doplniť položky do výkazu vybraných údajov z individuálnej účtovnej závierky spolu s príslušnými vysvetleniami z dôvodu jednotného vykazovania neoddeliteľného investičného komponentu, obstarávacích nákladov a dani z finančných transakcií.

**3. Zhodnotenie súčasného stavu**

Platné ustanovenia opatrenia obsahujú všeobecnú úpravu a prichádzalo k nejednotnému vykazovaniu údajov. Z uvedeného dôvodu je potrebné doplnenie konkrétnych vysvetliviek k jednotnému vykazovaniu údajov.

**4. Spôsob zapojenia verejnosti do prípravy právneho predpisu**

Verejnosť môže posielať návrhy a podnety v súvislosti s prípravou doplnenia právneho predpisu v intenciách vecného zamerania podľa bodu 2. Lehota na vyjadrenie je do 25. januára 2025.

**Kontaktné údaje:**

Ministerstvo financií Slovenskej republiky

Sekcia daňová a colná

Štefanovičova 5

817 82 Bratislava 15

Email: ingrid.salkovicova@mfsr.sk

**5. Predpokladaný termín začatia pripomienkového konania:**

február 2025